Μεταβολές ευρείας κλίμακας στα στοιχεία του Λειτουργούντος Κτηματολογίου συνέπεια διοικητικών πράξεων στον Αιγιαλό
Creators: name: Μανδαλά, Μαρία Βασιλείου
Publisher: name: Aristotle University of Thessaloniki
Year: 2017
Subjects: Αιγιαλός
Λιμένας
Κτηματολογικές μεταβολές
Foreshore (or seashore)
Port
Cadastral Changes

description: Η μεταπτυχιακή εργασία έχει ως κύριο αντικείμενο την μελέτη των μεταβολών που επιφέρει η καταχώριση διοικητικών πράξεων στον αιγιαλό ή/και οι απαραίτητες διορθώσεις στοιχείων σε ήδη καταχωρισμένες πράξεις, στο πλαίσιο του Λειτουργούντος Κτηματολογίου, και την ανάπτυξη σχετικής μεθοδολογίας. Κατόπιν ανάλυσης του νομοθετικού πλαισίου, συντάσσεται πρόταση μεθοδολογίας μεταβολών λόγω διοικητικών πράξεων αιγιαλού στα στοιχεία του λειτουργούντος κτηματολογίου. Βάσει αυτής είναι απαραίτητη η προηγούμενη νομική έρευνα και η εφαρμογή όλων των στοιχείων όλων των διοικητικών πράξεων της κάθε περιοχής και των λοιπών στοιχείων σε ένα ενιαίο κτηματογραφικό διάγραμμα. Επιπρόσθετα, η κατηγοριοποίηση των ιδιαίτερων συνθηκών γίνεται για κάθε ιδιοκτησία ξεχωριστά λόγω της σύνθετης φύσης των ζωνών αιγιαλού, ενώ αντιμετωπίζονται παράλληλα οι μεταβολές της ακτογραμμής λόγω προσαυξήσεων ή διαβρώσεων. Οι δεσμεύσεις και τα βάρη των ιδιοκτησιών αναφέρονται στην κατηγοριοποίηση των μοναδιαίων χρήσεων γης ανάλογα με τον εντοπισμό των επί μέρους ιδιοκτησιακών τμημάτων στις ζώνες αιγιαλού. Για τον έλεγχο της μεθόδου, γίνεται εφαρμογή της στην περίπτωση των αναγκαίων μεταβολών του παράκτιου οικισμού Νέων Επιβατών του Δήμου Θερμαϊκού. Η εφαρμογή της μεθόδου σε πολλές περιπτώσεις αναθεώρησε την προσέγγιση της μεθοδολογίας. Στα γενικότερα συμπεράσματα της μελέτης διατυπώνεται η ανάγκη νομοθετικών διευκρινήσεων. Τα ειδικότερα συμπεράσματα αφορούν στην πρόταση μεθοδολογίας των κτηματολογικών μεταβολών. Ως πρόταση μελλοντικής έρευνας διατυπώνεται η δημιουργία ειδικότερης βάσης δεδομένων για την πλήρη καταγραφή του σύνθετου πλαισίου δικαιωμάτων και χρήσεων γης στον Αιγιαλό, και η διασύνδεσή της με την βάση του Κτηματολογίου
description: This post-graduate thesis e studies the changes of the registration of administrative acts at the foreshore and / or necessary corrections of data in already registered actions, in the context of Operational Cadastre, and development of relevant methodology. Following the analysis of the legal framework, a methodology for changes due to coastal administrative acts in the data of the operating cadastre is proposed. Based on this, a previous legal research and the mapping of all data of all administrative acts of each area into a single land registry chart, is necessary. Additionally, the categorization of particular conditions is made for each property separately due to the complex nature of the coastal areas. The shoreline changes due to aggradation or erosions are also studied. Property encumbrances refer to the categorization of land use units according to the location of individual ownership sections in coastal areas. The method is applied for checking, in the case of the necessary changes of the coastal settlement of New Epivates of the Municipality of Thermaikos. The application of the method has in many cases revised the approach of the methodology. As general conclusions of the study set out the need for legislative clarifications. The more specific conclusions concern the proposal of cadastral changes methodology. As a proposal for a future research it is proposed to create a more specific database for the complete registration of the complex framework of land rights and land uses in foreshore, and its interconnection with the database of Cadastre